Z á p i s n i c a

z 9. zasadnutia Obecného zastupiteľstva v Ardanovciach, ktoré sa konalo dňa 5.10.2012 o 18.30 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

 2. Určenie zapisovateľa a overovateľov zápisnice.

 3. Stav finančných prostriedkov na účte.

 4. Správa hlavného kontrolóra za rok 2011.

 5. Správa audítora za rok 2011.

 6. Zmena rozpočtu za rok 2012.

 7. Rôzne.

 8. Diskusia.

 9. Návrh na uznesenie.

 10. Záver.

1. Starostka obce privítala prítomných a skonštatovala, že prítomní sú všetci poslanci, takže zasadnutie je uznášaniaschopné. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 5 Proti: 0 Zdržal sa: 0

1. Za overovateľov zápisnice boli navrhnutí poslanci Jozef Kozák a Viliam Káčer, za zapisovateľa poslanec Štefan Pišček.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 11.791,92 €.
3. Starostka obce prečítala poslancom správu hlavnej kontrolórky p. Tomanovej za rok 2011. Kontrola bola vykonaná v dňoch 6. – 7. augusta 2012. Hlavná kontrolórka doporučuje poslancom uzatvoriť prerokovanie hospodárenia za rok 2011 s výrokom „celoročné hospodárenie sa schvaľuje bez výhrad.“ Poslanci správu zobrali na vedomie.

Za: 5 Proti: 0 Zdržal sa: 0

1. Správu audítora predniesla starostka obce. Názor audítora „Podľa môjho stanoviska závierka poskytuje vo všetkých významných súvislostiach pravdivý a verný obraz finančnej situácie Obce Ardanovce k 31.12.2011“. Poslanci zobrali správu na vedomie.

Za: 5 Proti: 0 Zdržal sa: 0

1. V tomto bode starostka informovala prítomných o zmenách v rozpočte za rok 2012. Zmeny sa týkali príjmovej i výdavkovej časti rozpočtu. Zmena rozpočtu je prílohou zápisnice. Poslanci schválili zmeny rozpočtu za rok 2012 jednohlasne.

Za: 5 Proti: 0 Zdržal sa: 0

1. Školská jedáleň pri ZŠ s MŠ Šalgovce poslala žiadosť o príspevok na stravu pred deti z našej obce, ktoré sa stravujú v školskej jedálni. Príspevok na stravu žiadajú vo výške 0,20 € na dieťa a deň na rok 2012/2013. Poslanci príspevok v tejto výške jednohlasne schválili.

Za: 5 Proti: 0 Zdržal sa: 0

1. V diskusii nemal nikto z prítomných žiadne doplnky ani pripomienky.
2. Starostka obce prečítala návrh na uznesenie, ktorý poslanci jednohlasne schválili.
3. Starostka obce poďakovala prítomným poslancom za účasť a ukončila zasadnutie.

Ardanovce, 5.10.2012 zapísala: Valová

Overovatelia: .....................................................

 ....................................................

U z n e s e n i e

z 9. zasadnutia Obecného zastupiteľstva v Ardanovciach, ktoré sa konalo dňa 5.10.2012 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Obecné zastupiteľstvo na svojom zasadnutí schválilo nasledovné uznesenie:

**Uzn. č. 30**

* berie na vedomie informáciu o finančných prostriedkoch na účte,
* berie na vedomie správu hlavného kontrolóra obce za rok 2011,
* berie na vedomie správu audítora za rok 2011,
* berie na vedomie informáciu o zmene rozpočtu za rok 2012,
* berie na vedomie žiadosť ŠJ pri ZŠ s MŠ Šalgovce.

**Uzn. č. 31**

* schvaľuje zmenu rozpočtu obce za rok 2012,
* schvaľuje príspevok na stravu pre deti z našej obce, ktoré sa stravujú v školskej jedálni vo výške 0,20 € na dieťa a deň na školský rok 2012/2013.

**Uzn. č. 32**

* určuje overovateľov zápisnice poslancov Jozefa Kozáka a Viliama Káčera.

Ardanovce, 5.10.2012

 Ondrejková Ľubomíra

 starostka obce